《庵中有红山茶一株自腊月开至二月半为蕊尚无》
宋代·舒岳祥

山茶一株红胜烛，旋落旋开相陆续。
朱霞散射晓城里晴，熠熠林光映幽谷。
雪中鸳鸯此朱砂杯，道人无情还悦目。
端正浓妆不逞妖，处女頩然在幽独。
有时脱蒂响苍苔，不作他花飞片逐。
剑南樵叟设色时，就掌调丹贵匀熟。
花容肉色两相宜，肌理细腻端不俗。
画犹如此况天生，谓花无韵评示足，
白茶虽白太清癯，何惜深红著深绿。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。